王天鑑

王天鑑（），字近微，萬全都指揮使司萬全右衛人，清朝政治人物。

生平
順治二年（1645年）乙酉科順天鄉試舉人，三年（1646年）聯捷丙戌科進士。授恩縣知縣，期間平定多起盜亂，七年（1650年）升禮部儀制司主事，十一年（1654年）升禮部祠祭司員外郎，同年任山東鄉試正考官，十二年（1655年）升禮部儀制司郎中，十三年（1656年）出為陝西布政使司左參議、分守河西。性格剛介負氣，數忤上官，託病歸。康熙初年，大臣舉薦而不出仕。康熙二十一年（1681年）去世中華民國·趙爾巽等，《清史稿》（卷247）：“王天鑑，字近微，直隸萬全人。順治三年進士，授山東恩縣知縣。縣接直隸界，自明季為盜藪，嘗一歲七被寇。天鑑上官，諭父老曰︰「往歲寇至，縣輒不守，由人無固志。自今勿復逃，視知縣所向。」俄而寇大至，天鑑坐城上，從容指揮，寇疑有伏，逡巡去。於是葺樓櫓，治城隍，嚴候望，時巡徼，守具大備。按行鄉鄙，舉團練，立砦十有九，枹鼓相聞，久之得步卒萬八千、騎士三百。巡按御史疏聞，令天鑑自治兵。廉得境內賊渠數輩，夜突至其鄉呼之出，賊錯愕不能遁，皆誅之。寇據曹縣，巡撫檄天鑑與諸道兵會剿，率所部為前鋒，冒矢石深入，諸軍踵之，復其城。嘗以輕騎逐賊，日暮被圍，短兵相接，手格殺數賊，潰圍出，不失一騎。在恩四年，屢與寇戰，俘馘無算，降者安撫之。寇遠遁，招徠屯種，流亡復歸，墾荒千八百頃。建書院，絃誦不輟。政聲為山東最，上考，內遷禮部主事。十一年，始行藉田親耕禮，天鑑參酌古今，悉合禮宜。累遷郎中。主山東鄉試。十三年，出為陝西河西道參議。與屬吏約，毋獵民枉法。天鑑固長治兵，按籍討軍實，誡將弁毋以軍糈肥私橐。性剛介負氣，數忤上官。歲餘，謝病歸。絕跡公府，門下士或有餽遺，不受，曰︰「飭簠簋，惜名節，足以報舉主矣！」康熙初，大臣薦，不出。卒。”。

参考文献

 延伸阅读 


T
Category:万全人
Category:清朝恩縣知縣
Category:清朝禮部主事
Category:清朝禮部員外郎
Category:清朝禮部郎中
Category:清朝陝西布政使司參議